Trainiškio ąžuolas

Trainiškio ąžuolas – sunykęs išskirtinis ąžuolas, valstybės saugotas gamtos paminklas Ignalinos rajone, Trainiškio kaime, pietrytinėje Baluošo ežero pakrantėje. Ąžuolas augo pamiškėje, prie trobų, 100 m į pietus nuo pagrindinės kaimo gatvės (kelio ). Pastatytos informacinės rodyklės. 

2016 m. spalio 5 d. naktį įsismarkavęs stiprus vėjas ąžuolą nuvertė.Vėjas nulaužė 800 metų gyvavusį Trainiškio ąžuolą  Jis buvo palyginti prastos būklės, išpuvusiu kamienu, degęs nuo žaibo, bet gyvybingas, žaliuojantis. Net ir išgriuvęs ąžuolas išlieka svarbus gamtinei įvairovei – ant jo pastebėtas retas grybas kurapkinis storplutis, įrašytas į Lietuvos raudonąją knygą.50 akimirkų ANP. Trainiškio ąžuolai: senolis ir jauniklis anp.lrv.lt 2024-05-09

Medis paskelbtas saugomu 1960 m. Iš saugomų objektų sąrašo išbrauktas 2017 m.Saugomų teritorijų valstybės kadastras. Trainiškio ąžuolas stvk.lt/map

 Duomenys 

 Medžio rūšis – paprastasis ąžuolas (Quercus robur L.)
 Kamieno apimtis – 6,15 m
 Medžio aukštis – 23,0 m
 Amžius – pasak įvairių šaltinių, galėjo siekti 800 metų.

 Senojo ąžuolo pamaina 

2017 m. gegužės 12 d. šalia vėtros nulaužto ąžuolo įvyko jauno ąžuoliuko sodinimo šventė. Naujasis Trainiškio ąžuolas yra pasodintas šio nuvirtusio senolio klonas, išaugintas iš senojo galiūno augliuko, įskiepyto į kitą ąžuolą. Sodinukas su pasu ir etikete, kurioje įrašyti visi medelio duomenys. 

Mintis atsodinti nulaužtą ąžuolą kilo Aukštaitijos nacionalinio (ANP) ir Labanoro regioninio parkų direkcijos darbuotojams. Ąžuoliukas atvežtas iš Kėdainių medelyno, kuriame auginami Lietuvos garsiausių ąžuolų ir kitų medžių – gamtos paminklų – palikuonys, išauginti iš senųjų medžių augliukų.Senųjų vertingų ąžuolų gyvenimą pratęs jų palikuonys  ANP direktorius Gedas Kukanauskas patikino, kad nuvirtęs senasis ąžuolas nebus išvežtas, o kad pritraukti turistus, manoma virš jo kamieno įrengti tiltelį. Taip pat įrengti informacinį stendą su atitinkama informacija.Vėtros nulaužto Trainiškio ąžuolo giminė pratęsta

 Šaltiniai 

 Nuorodos 

 Trainiškio ąžuolas, 2014 m. (youtube.com)
 Trainiškio ąžuolas wikimapia.org

Kategorija:Ignalinos rajono paveldas
Kategorija:Ąžuolai gamtos paminklai
Kategorija:Buvę Lietuvos gamtos paveldo objektai